Addunyaa ammayyaawaa kana keessatti garaagarummaa jiru dhabamsiisuun balaa heddu fida.Gaaffiin eenyummaa yoo deebi'uu baate kalaqni guddinaaf ta'an /doom to creativity/ akka dukkanaa'an kan taasisuu dha.Adduunyaa ammayyaa ammaa keessatti bulchiinsi uummataa filatamaan sirna bulchiinsa dimokraasii ta'uun isaa gaaffii keessa kan galuu miti.Biyyi keenyas qajeeltoo bulchiinsa kanaa hordofaa jirti.Qajeeltoo sirna bulchiinsa dimokraasii keessaa tokko fi inni xiqqaan /garee, sanyii/ mirgi eegamu, mirgi hawaas- dinagdee fi siyaasaa(pluralism) fudhachuun raawaachuu fi wal danda'uu akkasumas wal gargaaruu of keessatti qabatee jira.